Wp/ban/Basa Bali
Basa Bali inggih punika silih tunggil basa sané ngranjing soroh basa Austronésia (kasambat rumpun bahasa Austronesia ring basa Indonésia). Basa Bali inucap kaanggén olih semeton Bali ring sajeroning lan sajabaning nusa Bali, upami ring Lombok miwah Jawa Kangin. Akéh panutur basa Bali punika sawatara 3,3 yuta diri (manut sénsus warsa 2000); panutur punika nanggén basa Bali pinaka basa asli utawi basa ibu, akéhan sané mabasa andap, tur maliha akéh sané ririh mabasa Indonésia.
Basa Bali punika madué undag-undagan sane mawasta sor singgih basa. Sor singgih basa taler kabaosang anggah ungguhing basa taler kaangkat kabaos unda-usuk basa. Sakéwanten sané lumrah kabaos ring désa pakraman inggih punika sor singgih basa. Basa Bali wénten pepalihannyané makadi:
- Basa Bali Alus. Basa Bali Alus madué makudang-kudang soroh sekadi ring sor puniki:
- Basa Bali Alus Singgih, kaanggén yéning nutur sareng sulinggih, pejabat, tur jatma sané utama.
- Basa Bali Alus Sor, kaanggén olih parajana yéning nuturang utawi nyambatang déwék ipun rikala nutur saréng semeton sané kaluhurang.
- Basa Bali Alus Madia, kaanggén yéning nutur nganggén basa alus, nanging ten uning napiké sané katuturang punika patut kaluhurang utawi kasorang.
- Basa Bali Alus Mider, kaanggén yening nutur sareng anak sané durung kauningayang asal lan sorohnyané, utawi wawu kenal.
- Basa Bali Madia, kaanggén yéning ngobyahin anak rame ring banjar, sekolah, miwah genah lianan sané wénten nak ramé.
- Basa Bali Andap utawi Kapara, kaanggén ritatkala nutur saréng timpal, semeton gelah, tur anak sané sampun kenal saking dumun.
- Basa Bali Kasar, basa sané kaanggén nyacad.
ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn